Na temelju članka 35. Zakona o lokalnoj i područnoj (regionalnoj) samoupravi («Narodne novine», broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17 - pročišćeni tekst, 98/19) i članaka 15. i 18. Zakona o upravljanju državnom imovinom (»Narodne novine«, broj 52/18) Općinsko vijeće Općine Bibinje na 20. sjednici održanoj 27. listopada, 2020. godine, donosi

ODLUKU

O USVAJANJU STRATEGIJE UPRAVLJANJA IMOVINOM U VLASNIŠTVU OPĆINE BIBINJE ZA RAZDOBLJE OD 2021. DO 2027. GODINE

I.

Usvaja se Strategija upravljanja imovinom u vlasništvu Općine Bibinje za razdoblje od 2021. do 2027. (dalje u tekstu: Strategija) u skladu sa člancima 15. i 18. Zakona o upravljanju državnom imovinom (»Narodne novine«, broj 52/18) donesena za razdoblje od sedam godina u kojoj su određeni dugoročni ciljevi i smjernice upravljanja imovinom, uzimajući u obzir gospodarske i razvojne interese Općine Bibinje i Republike Hrvatske. Strategija je izrađena i prema preporukama provedene revizije za Općinu Bibinje navedenim u Izvješću o obavljenoj reviziji – upravljanje i raspolaganje nekretninama jedinica lokalne i područne (regionalne) samouprave na području Zadarske županije.

II.

Strategija se objavljuje u Službenom glasniku Općine Bibinje, a i na službenim Internetskim stranicama Općine Bibinje u skladu sa čl. 10. st. 1. toč. 4. Zakona o pravu na pristup informacijama (»Narodne novine«, broj 25/13, 85/15).

III.

Ova Odluka stupa na snagu osmog dana od dana objave u Službenom glasniku Općine Bibinje.

KLASA: 021-05/20-01/5
UR. BROJ: 2198/02-01-20-3

 **OPĆINSKO VIJEĆE OPĆINE BIBINJE**

 Predsjednik

 Ivan Šimunić, prof.